KRAJEVNA SKUPNOST ROŽNA DOLINA

Številka: 18/25

Datum: 26.2.2025

**ZAPISNIK**

18. seje Sveta KS

Prisotni: Borut Čubej, Mavricija Valantič, Klavdija Židanik, Nataša Volk, , Bore Mitovski, Miha Bitežnik, Erika Bensa

Opravičeno odsotni: Marjan Grilč, Slavko Šuligoj

Pričetek seje ob 17. uri

**DNEVNI RED:**

**1.Pregled realizacije sklepov 17. seje.**

**2.Potrditev poslovnega poročila za leto 2024.**

**3.Pregled prispele pošte.**

**4.Predlogi in pobude.**

**5.Razno**

**Točka 1.**

Po pregledu sklepov smo ugotovili, da so bili realizirani vsi sklepi.

**Točka 2.**

Pregledali smo poslovno poročilo, poročilo inventurne komisije in zaključni račun za leto 2024. Vsi člani sveta KS se z vsem strinjajo in soglasno potrjujejo.

**Sklep št. 1:**

**Potrdi se poslovno poročilo za leto 2024.**

**Sklep št. 2:**

**Potrdi se poročilo in povzetek inventurnega elaborata za leto 2024.**

**Sklep št. 3:**

**Sprejme se zaključni račun za leto 2024.**

**Točka 3.**

G.a Vera Mužič je pisala zaradi sprejetja 4. sklepa 16. seje glede odstranitve ležečih policajev na Ulici 25. maja. Navaja, da so bili postavljeni po pridobitvi večinskega mnenja tam živečih krajanov in jih ne moremo odstraniti po mnenju 5 stanovalcev. Poudarja, da gre za prometno varnost vseh.

**Sklep št. 4 :**

**Prekliče se 4. sklep 16. seje z dne 5.12.2024.**

Prejeli smo prošnjo Društva upokojencev Rožna Dolina za pomoč pri sofinanciranju 20 letnice obstoja društva. KS ne more donirati sredstev in ne moremo pomagati pri dogodku.

V zvezi z dopisom poslanim na Mestno občino Nova Gorica v zvezi s povzročanjem emisij prekomernega hrupa v okolje in poseg v lastninske pravice lastnikov stavb, Vera Mužič in Feručo Mužič, Andrej Orel, Damjana Trampuž in Franc Trampu ter Slavko in Milena Šuligoj, smo prejeli odgovor, da nadzor nivoja hrupa ni v pristojnosti MONG-a.

MONG nam podaja odgovor z zvezi s skladnostjo s prostorskim aktom, s sedaj veljavnim Odlokom o Občinskem prostorskem načrtu Mestne občine Nova Gorica - UPB (Ur. list št. 13/2018, 30/2018 in 31/2020) (v nadaljevanju Odlok). Na območju namenske rabe CU – centralne dejavnosti so, skladno z Odlokom, objekti s klasifikacijo CC SI 11- stanovanjske stavbe, kamor pod klasifikacijo CC SI 1130 – stavbe za posebne družbene skupine sodijo tudi študentski domovi, dovoljene, tako da za izvedbo spremembe namembnosti objekta sprememba prostorskega akta ni potrebna. Sprememba namembnosti objekta bi bila, skladno z Odlokom in v primeru zagotavljanja tudi vseh drugih pogojev, glede na ustreznost namenske rabe možna. Je pa to stvar postopka pridobivanja gradbenega dovoljenja za spremembo namembnosti objekta.

**Točka 4.**

G.a Volk je bila na podjetju Avtomag d.o.o. in se ustno dogovorila, da soglašajo z ureditvijo parkirišča pod nadvozom na parceli št. 194/4 k.o. Rožna Dolina in uporabo poti parcela št. 194/3 k.o. Rožna Dolina za dostop do parkirišča. Podali bodo pisno soglasje na elektronsko pošto KS.

Krajani ulice Pod gričem prosimo za pomoč pri odstranitvi drevesa v njihovi ulici, ki je po njihovem mnenju ogroža stanovalce in avtomobile. Gre za približno 10 metrov visoko drevo z naklonom na parkirišče in cesto, ki stoji na parceli št. 161 k.o. Rožna Dolina, ki je v lasti MONG-a. Ob močnem vetru predstavlja nevarnost za mimoidoče in parkirane avtomobile. KS piše dopis MONG-u za posek drevesa v izogib nesreče.

**Sklep št. 5:**

**Pošljemo prošnjo pristojnim službam MONG-a za posek drevesa.**

Na športnem igrišču v Rožni Dolini je s strani železnice ograja že povsem preraščena z rastlinjem in je ni mogoče odstraniti več ter predstavlja večje tveganje za morebitne požare in poškodbe mimoidočih. Tudi podgane so prisotne. Pišemo dopis Slovenskim železnicam, ki so lastnik omenjenega zemljišča, da opravi redna vzdrževalna dela na omenjenem zemljišču.

**Sklep št. 6:**

**Pišemo dopis Slovenskim železnicam za ureditev parcele ob športnem igrišču v Rožni Dolini.**

**Točka 5.**

Organizirali smo družabni dogodek ob kulturnem prazniku, kjer smo predstavili knjigo naše krajanke Ane Jug, zapel nam je ženski pevski zbor Soča iz Solkana in predstavila se nam je MucaCupatarica z izdelki iz odpadne embalaže.

G.a Erika Bensa bo v marcu pripravila delavnico za izdelovanje gregorčkov za otroke, ki bodo imeli tudi gledališko predstavo in pogostitev.

**Sklep št. 5:**

**Izstavili smo naročilnico za Aleksandro d.o.o., Vigrad WC kabine letno, Mercator letno in Marko Lutman s.p..**

Seja zaključena ob 20.00 uri.

Zapisala Predsednik KS RD

Nataša Volk Borut Čubej